Odporúčanie rozhodnutie Rady k existencii nadmerného deficitu na Malte /* SEK/2004/0810 v konečnom znení */





Brussels, 24.06.2004 SEC(2004) 810 final Odporúčanie ROZHODNUTIE RADY k existencii nadmerného deficitu na Malte (presented by the Commission) DÔVODOVÉ MEMORANDUM Dňa 7. apríla 2004 Komisia publikovala svoje prognózy na jar 2004[1]. Podľa týchto prognóz, ktoré berú do úvahy údaja oznámené Maltou v marci 2004, sa všeobecný vládny deficit na Malte zvýšil z 5,7% HDP v roku 2002 na 9,7% HDP v roku 2003 (z čoho 3,2% HDP bolo v dôsledku jednorázovej operácie), čím prekračuje referenčnú hodnotu Zmluvy vo výške 3% HDP. Na základe tohto evidentného dôkazu Komisia iniciovala pre Maltu postup pre nadmerný deficit dňa 12. mája 2004, pričom bola prijatá správa predvídaný v článku 104(3) Zmluvy[2]. Dňa 21. mája 2004 obdržala program zbližovania Malty, ktorý potvrdil výšku deficitu 9,7% HDP na rok 2003. Uplatnenie postupu pre nadmerný deficit (EDP) sa riadi článkom 104 Zmluvy a nariadením rady (ES) č. 1467/97 „k urýchleniu a objasneniu implementácie postupu pre nadmerný deficit”, ktoré je súčasťou Dohody o stabilite a raste[3]. Krajiny, ktoré sa pripojili k EÚ dňa 1. mája 2004, sú členskými štátmi s výnimkou a musia sa vyvarovať nadmerným deficitom, ale sankcie podľa článku 104 (9) a (11) sa na ne nemôžu uvaliť. Správa Komisie podľa článku 104(3) Zmluvy dospela k záveru, že prekročenie maltského deficitu v roku 2003 nad referenčnú hodnotu zmluvy vo výške 3% HDP nebolo spôsobené neobvyklou udalosťou mimo kontrolu maltských orgánov, ani nebolo spôsobené vážnym hospodárskym poklesom v zmysle Dohody o stabilite a raste. Čo sa týka vývoja v roku 2004, správa dospela k záveru, že všeobecný vládny deficit sa pravdepodobne zvýši a zostane nad hodnotou 3% HDP. Konkrétne, prognózy Komisie na jar 2004 hovoria o všeobecnom vládnom deficite v roku 2004 vo výške 5,9% HDP, čo je nad hodnotou 5,2% HDP naplánovanou maltskými orgánmi v programe zbližovania. Na základe prognóz Komisie na jar 2004 správa Komisie tiež dospela k záveru, že pomer dlhu k HDP, ktorý dosiahol v roku 2003 hodnotu 72,0% HDP, sa bude v roku 2004 naďalej odchyľovať od 60% referenčnej hodnoty Zmluvy. Konkrétne prognózy Komisie na jar 2004 plánujú, že pomer dlhu dosiahne v roku hodnotu 73,9% HDP, čo prekračuje hodnotu 72,1% HDP naplánovanú maltskými orgánmi v programe zbližovania. Článok 104(4) Zmluvy uvádza, že „výbor uvedený v článku 114 (t.j. Hospodársky a finančný výbor) musí sformulovať stanovisko k správe Komisie“. Výbor vydal svoje stanovisko dňa 24. mája 2004, podporujúc hodnotenie vykonané Komisiou v jej správe. Výbor hlavne dospel k záveru, že rozpočtová situácia na Malte naznačila existenciu nadmerného deficitu podľa oboch kritérií predvídaných článkom 104(2) pre identifikáciu takýchto deficitov. Posúdenie ostatných relevantných faktorov, hlavne strednodobej rozpočtovej pozície a pomeru verejných investícií, nezmenilo hodnotenie založené na samotných kritériách. Výbor tiež považoval za pravdepodobné, že všeobecný vládny deficit bude v roku 2004 naďalej prekračovať referenčnú hodnotu Zmluvy, a že všeobecný hrubý dlh vlády bude v roku 2004 naďalej rásť nad referenčnú hodnotu Zmluvy 60% HDP. Komisia, ktorá preskúmala relevantné faktory, ktoré vzala do úvahy vo svojej správe, so zreteľom na stanovisko výboru, je toho názoru, že na Malte existuje nadmerný deficit. Toto stanovisko, prijaté Komisiou dňa 24. júna 2004, je týmto adresované Rade, a to v súlade s článkom 104(5) Zmluvy. Komisia odporúča, aby sa Rada podľa toho rozhodla, a to v súlade s článkom 104(6) a týmto adresuje odporúčanie pre rozhodnutie v danom význame. Okrem toho, Komisia predkladá Rade odporúčanie pre odporúčanie Rady, ktoré by malo byť adresované Malte so zreteľom na ukončenie situácie nadmerného deficitu, v súlade s článkom 104(7) Zmluvy. Odporúčanie ROZHODNUTIE RADY k existencii nadmerného deficitu na Malte RADA EURÓPSKEJ ÚNIE so zreteľom na Zmluvu o založení Európskeho spoločenstva, a hlavne jej článok 104(6), so zreteľom na odporúčania Komisie[4], so zreteľom na pripomienky Malty, keďže: Podľa článku 104 Zmluvy sa musia členské štáty vyvarovať nadmerným vládnym deficitom; toto sa vzťahuje aj na členské štáty s výnimkou, čo je prípad všetkých krajín, ktoré sa pripojili k EÚ dňa 1. mája 2004; Dohoda o stabilite a raste je založená na ciele zdravých vládnych financií, ako prostriedkov posilnenia podmienok cenovej stability a silného trvalo udržateľného rastu vedúceho k vytváraniu pracovných miest; Postup pre nadmerný deficit podľa článku 104 uvádza rozhodnutie o existencii nadmerného deficitu a protokol pre postup pre nadmerný deficit pripojený k Zmluve stanovuje ďalšie ustanovenia súvisiace s implementáciou postupu pre nadmerný deficit. Nariadenie rady (ES) č. 3605/93[5], ktoré bolo zmenené nariadením rady (ES) č. 475/2000[6] a nariadením komisie (ES) č. 351/2002[7], stanovuje podrobné pravidlá a definície pre uplatňovanie ustanovenia daného protokolu; Článok 104(5) Zmluvy vyžaduje, aby Komisia adresovala svoje stanovisko Rade, ak Komisia má za to, že v členskom štáte existuje, alebo sa môže vyskytnúť, nadmerný deficit. Po preskúmaní všetkých relevantných faktorov, ktoré boli vzaté do úvahy v tejto správe v súlade s článkom 104(3) a so zreteľom na stanovisko Hospodárskeho a finančného výboru v súlade s článkom 104(4), Komisia dospela k záveru vo svojom stanovisku zo dňa 24. júna 2004, že na Malte existuje nadmerný deficit; Článok 104(6) Zmluvy stanovuje, že Rada by mala viať do úvahy všetky pripomienky, ktoré chce vzniesť dotknutý členský štát pred prijatím rozhodnutia, a to po celkovom hodnotení, či nadmerný deficit existuje; Celkové hodnotenie vedie k nasledovným záverom. Všeobecný vládny deficit dosiahol v roku 2003 na Malte hodnotu 9,7% HDP (z čoho 3,2% HDP bolo v dôsledku jednorázovej operácie), čo je nad referenčnou hodnotou Zmluvy 3% HDP. Prekročenie všeobecného vládneho deficitu v roku 2003 nad referenčnú hodnotu zmluvy vo výške 3% HDP nebolo spôsobené neobvyklou udalosťou mimo kontrolu maltských orgánov, ani nebolo spôsobené vážnym hospodárskym poklesom v zmysle Dohody o stabilite a raste. Všeobecný vládny deficit zostane v roku 2004 nad hodnotou 3% HDP. Konkrétne sa podľa prognózy Komisie na jar 2004 plánuje, že deficit dosiahne v roku 2004 hodnotu 5,9% HDP, pričom program zbližovania Malty plánuje deficit vo výške 5,2% HDP. Pomer dlhu, ktorý bol v roku 2003 72,0%, sa bude v roku 2004 naďalej pravdepodobne odchyľovať od referenčnej hodnoty Zmluvy 60% HDP. PRIJALA TOTO ROZHODNUTIE: Článok 1 Z celkového hodnotenia vyplýva, že na Malte existuje nadmerný deficit. Článok 2 Toto rozhodnutie je adresované republike Malta. V Bruseli, 5. júla 2004. Za Radu [1] Prognóza Komisie na jar 2004 je dostupná na nasledovnej webovej stránke: http://europa.eu.int/comm/economy_finance/publications/european_economy/2004/ee204en.pdf. [2] Úplný text tejto správy je dostupný na nasledovnej webovej stránke: http://europa.eu.int/comm/economy_finance/about/activities/sgp/procedures_en.htm. [3] Ú.v. ES L 209, 2.8.1997. [4] Ú.v. ES. C (...) [5] Ú.v. ES L 332, 31.12.1993, s.7. [6] Ú.v. ES L 058, 3.03.2000, s. 1. [7] Ú.v. ES L 055, 26.02.2002 s. 23.